CELEX: 
Language: ro
Date: 2019-05-03 00:00:00
Title: DECIZIA DELEGATĂ (UE) …/… A COMISIEI de completare a Directivei 2008/98/CE a Parlamentului European și a Consiliului în ceea ce privește o metodologie comună și cerințele minime de calitate pentru măsurarea uniformă a nivelurilor de deșeuri alimentare

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Producția, distribuția și depozitarea alimentelor utilizează resurse naturale și generează impacturi asupra mediului. Eliminarea alimentelor care sunt încă comestibile sau care ar putea fi utilizate ca produse secundare în industrie sporește aceste impacturi și cauzează pierderi financiare pentru consumatori și pentru economie. Conform studiului din cadrul programului PC7 FUSIONS, aproximativ 88 de milioane de tone de alimente sunt aruncate anual în UE, costurile asociate fiind estimate la 143 de miliarde de euro. În septembrie 2015, în cadrul obiectivelor de dezvoltare durabilă pentru 2030, Adunarea Generală a Organizației Națiunilor Unite a adoptat un obiectiv de reducere la jumătate a deșeurilor alimentare generate pe cap de locuitor la nivelul comerțului cu amănuntul și la nivelul consumatorilor, precum și de reducere a pierderilor de alimente de-a lungul lanțurilor de producție și de distribuție. UE și statele sale membre sunt hotărâte să îndeplinească acest obiectiv.
            
            
               Directiva privind deșeurile obligă statele membre să monitorizeze generarea de deșeuri alimentare și să ia măsuri pentru limitarea acesteia. Cu toate acestea, în prezent în UE nu există nicio metodă armonizată de măsurare a deșeurilor alimentare, ceea ce îngreunează și mai mult evaluarea de către autoritățile publice a volumului, a originii și a evoluției acestora de-a lungul timpului. Abordarea problemei metodelor de măsurare reprezintă un pas important către o mai bună înțelegere a problemei, o monitorizare și raportare coerentă și o politică coordonată la nivelul UE, în special stabilirea unor posibile obiective cantitative privind reducerea generării deșeurilor alimentare.
            
            
               Deșeurile alimentare sunt generate de-a lungul întregului lanț de aprovizionare cu alimente: în cursul producției primare, al prelucrării și al producției, al distribuției, în restaurante și în serviciile de alimentație și la domiciliu. Prin urmare, procesul de cuantificare este dificil, deoarece fiecare etapă a lanțului de aprovizionare prezintă caracteristici diferite în ceea ce privește deșeurile alimentare, sursele de deșeuri alimentare și factorii determinanți care duc la generarea deșeurilor alimentare. 
            
            
               Datele colectate în prezent cu privire la deșeuri, în special datele colectate privind necesarul de statistici privind deșeurile, nu conțin informații detaliate privind cantitățile de deșeuri alimentare. Acest lucru se datorează faptului că foarte adesea deșeurile alimentare sunt colectate împreună cu alte deșeuri. În plus, având în vedere faptul că datele privind deșeurile sunt colectate de obicei în etapa de colectare a deșeurilor, acestea nu conțin informații privind deșeurile care nu sunt eliminate în cadrul sistemului de colectare și tratare a deșeurilor. 
            
            
               Din aceste motive, este nevoie de un act separat privind măsurarea deșeurilor alimentare, care ar trebui să fie aliniat pe cât posibil cu schemele existente de colectare a datelor și să ofere un cadru pentru eforturi suplimentare din partea statelor membre în vederea stabilirii cantităților de deșeuri alimentare generate. 
            
            
               2.CONSULTĂRI PREALABILE ADOPTĂRII ACTULUI
            
            
               Activitatea privind documentul a fost precedată de programul de cercetare PC7 FUSIONS al UE, care a analizat diferite opțiuni privind monitorizarea deșeurilor alimentare și a emis statelor membre o recomandare privind măsurarea deșeurilor alimentare.
            
            
               Rezumatul documentului a fost prezentat pentru prima dată în noiembrie 2016 Platformei UE privind pierderile alimentare și risipa de alimente. Între 2016 și 2018 au avut loc schimburi în cadrul platformei și al subgrupului dedicat al platformei privind măsurarea deșeurilor alimentare (3 reuniuni). În urma acordului politic dintre colegiuitori privind propunerea Comisiei de modificare a directivei-cadru privind deșeurile, reprezentanții statelor membre în cadrul grupului de experți privind pierderile alimentare și risipa de alimente, precum și experți din cadrul grupului de experți privind deșeurile (5 reuniuni) au fost consultați cu privire la proiectul de act legislativ. 
            
            
               A fost realizată o consultare publică cu durata de patru săptămâni în cursul căreia au fost transmise, prin intermediul formularului electronic din Portalul pentru o mai bună legiferare, 34 de răspunsuri ale părților interesate, incluzând operatori din sectorul alimentar și asociații industriale, până la termenul de 4 aprilie 2019.
            
            
               Observațiile primite reflectă în principal pozițiile exprimate deja de părțile interesate în cursul etapelor de consultare descrise mai sus, răspunzând în mod pozitiv la schimbările incluse în cursul consultărilor și sugerând în câteva cazuri nevoia unor orientări suplimentare în viitor. O cerere frecventă a fost aceea de a include în act monitorizarea voluntară a pierderilor și a deșeurilor alimentare la nivel de exploatație agricolă, inclusiv a plantelor nerecoltate. Cu toate acestea, deoarece statele membre nu sunt încă pregătite să efectueze o astfel de monitorizare, această cerere nu a fost deocamdată luată în considerare. De asemenea, observațiile referitoare la politica generală privind deșeurile alimentare spre deosebire de dispozițiile specifice ale actului nu au fost abordate în prezentul act. 
            
            
               3.ELEMENTELE JURIDICE ALE ACTULUI DELEGAT 
            
            
               În conformitate cu articolul 9 alineatul (8) din Directiva 2008/98/CE privind deșeurile, Comisia este împuternicită să stabilească modul în care sunt măsurate deșeurile alimentare și să stabilească cerințe minime de calitate pentru măsurarea uniformă a acestora.
            
            
               Articolul 1 clarifică domeniul de aplicare al măsurării deșeurilor alimentare. Articolul 2 stabilește dispozițiile privind modul de efectuare a măsurătorilor pentru ca statele membre să fie în măsură să raporteze anual date actualizate. 
            
            
               Articolul 3 se referă la raportarea voluntară a datelor care pot include date cu o granularitate mai mare privind deșeurile alimentare sau alte date referitoare la prevenirea generării deșeurilor alimentare.
            
            
               Articolul 4 prevede cerințe de calitate pentru asigurarea calității măsurării în vederea unor îmbunătățiri ulterioare.
            
            
               DECIZIA DELEGATĂ (UE) …/… A COMISIEI
            
            
               din 3.5.2019
            
         
         
            
               de completare a Directivei 2008/98/CE a Parlamentului European și a Consiliului în ceea ce privește o metodologie comună și cerințele minime de calitate pentru măsurarea uniformă a nivelurilor de deșeuri alimentare 
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive
                  1
               , în special articolul 9 alineatul (8),
            
            
               întrucât:
            
            
               (1)Directiva 2008/98/CE stabilește obligația ca statele membre să includă prevenirea generării de deșeuri alimentare în programele lor de prevenire a generării de deșeuri și să monitorizeze și să evalueze punerea în aplicare a măsurilor lor de prevenire a generării de deșeuri prin măsurarea nivelurilor de deșeuri alimentare pe baza unei metodologii comune. Comisia trebuie să stabilească această metodologie comună și să stabilească cerințe minime de calitate pentru măsurarea uniformă a nivelurilor de deșeuri alimentare pe baza rezultatelor activității Platformei UE privind pierderile alimentare și risipa de alimente.
            
            
               (2)Definiția „produselor alimentare” prevăzută în Regulamentul (CE) nr. 178/2002
                  2
                cuprinde întreaga gamă de produse alimentare, de-a lungul întregului lanț de aprovizionare cu alimente, de la producție până la consum. Produsele alimentare includ părțile necomestibile, atunci când acestea nu au fost separate de părțile comestibile la producerea alimentului, cum ar fi oasele atașate cărnii destinate consumului uman. Prin urmare, deșeurile alimentare pot cuprinde articole care includ părți de produse alimentare destinate ingerării și părți de produse alimentare care nu sunt destinate ingerării. 
            
            
               (3)Deșeurile alimentare nu includ pierderile în etapele lanțului de aprovizionare cu alimente în cazul în care anumite produse nu au devenit încă produse alimentare astfel cum sunt definite la articolul 2 din Regulamentul (CE) nr. 178/2002, cum ar fi plantele comestibile care nu au fost recoltate. În plus, ele nu includ subprodusele rezultate din producția de alimente care îndeplinesc criteriile stabilite la articolul 5 alineatul (1) din Directiva 2008/98/CE, deoarece astfel de subproduse nu sunt deșeuri. 
            
            
               (4)Generarea de deșeuri alimentare poate fi prevenită și redusă de-a lungul întregului lanț de aprovizionare cu alimente. Deoarece tipurile de deșeuri alimentare și factorii care contribuie la generarea de deșeuri alimentare diferă în mod semnificativ între diferitele etape ale lanțului de aprovizionare cu alimente, deșeurile alimentare ar trebui să fie măsurate separat pentru fiecare etapă.
            
            
               (5)Atribuirea deșeurilor alimentare diferitelor etape ale lanțului de aprovizionare cu alimente ar trebui să se desfășoare în conformitate cu clasificarea statistică comună a activităților economice în Uniune stabilită prin Regulamentul (CE) nr. 1893/2006 al Parlamentului European și al Consiliului
                  3
                ca „NACE a doua revizuire”. În absența unei clasificări pertinente NACE Rev. 2, atribuirea către „gospodării” ar trebui să se realizeze în conformitate cu punctul 1.2 din secțiunea 8 a anexei I la Regulamentul (CE) nr. 2150/2002 al Parlamentului European și al Consiliului
                  4
               . 
            
            
               (6)Deși Decizia 2000/532/CE a Comisiei
                  5
                de stabilire a unei liste europene a deșeurilor nu permite întotdeauna o identificare precisă a deșeurilor alimentare, ea poate oferi autorităților naționale orientări în contextul măsurării deșeurilor alimentare.
            
            
               (7)Materialele agricole menționate la articolul 2 alineatul (1) litera (f) din Directiva 2008/98/CE și subprodusele de origine animală menționate la articolul 2 alineatul (2) litera (b) din Directiva 2008/98/CE sunt excluse din domeniul de aplicare al directivei menționate și, prin urmare, nu ar trebui să fie măsurate ca deșeuri alimentare. 
            
            
               (8)Pentru ca metodologia să fie practic aplicabilă și pentru ca sarcina rezultată în urma monitorizării să fie proporțională și rezonabilă, anumite fluxuri de deșeuri care nu ar trebui să includă deșeuri alimentare sau includ deșeuri alimentare în cantități neglijabile nu ar trebui să fie măsurate ca deșeuri alimentare. 
            
            
               (9)Pentru creșterea preciziei de măsurare a deșeurilor alimentare, materialele nealimentare amestecate cu deșeurile alimentare (de exemplu, pământ sau ambalaje) ar trebui să fie excluse, în măsura posibilului, din masa deșeurilor alimentare. 
            
            
               (10)Există mai multe tipuri de alimente care sunt de obicei aruncate ca ape uzate sau împreună cu apele uzate, cum ar fi apa potabilă și apa minerală îmbuteliate, băuturile și alte lichide. În prezent nu există metode de măsurare a acestor deșeuri care să asigure niveluri suficiente de încredere și comparabilitatea datelor raportate. Prin urmare, aceste tipuri de alimente nu ar trebui să fie măsurate ca deșeuri alimentare. Cu toate acestea, statele membre ar trebui să aibă posibilitatea de a raporta informații cu privire la aceste tipuri de alimente pe bază de voluntariat.
            
            
               (11)În timp ce substanțele destinate utilizării ca materii prime furajere menționate la articolul 2 alineatul (2) litera (e) din Directiva 2008/98/CE sunt excluse din domeniul de aplicare al directivei respective și, prin urmare, nu ar trebui să fie măsurate ca deșeuri alimentare, informațiile privind alimentele destinate inițial consumului uman și apoi destinate hranei pentru animale [inclusiv foste produse alimentare astfel cum sunt definite în partea A punctul 3 din anexa la Regulamentul (UE) nr. 68/2013 al Comisiei
                  6
               ] sunt importante pentru înțelegerea fluxurilor de materiale legate de produsele alimentare și ar putea să fie utile în planificarea unei politici specifice de prevenire a generării deșeurilor alimentare. Din acest motiv, statele membre ar trebui să aibă posibilitatea de a raporta aceste informații în mod uniform pe bază de voluntariat.
            
            
               (12)Pentru a permite o indicare precisă a cantităților de deșeuri alimentare generate în fiecare etapă a lanțului de aprovizionare cu alimente, statele membre ar trebui să efectueze o măsurare minuțioasă a cantităților de deșeuri alimentare. O astfel de măsurare minuțioasă ar trebui efectuată în mod regulat pentru fiecare etapă a lanțului de aprovizionare cu alimente și cel puțin o dată la patru ani. 
            
            
               (13)În conformitate cu articolul 37 alineatul (3) din Directiva 2008/98/CE, statele membre trebuie să raporteze anual cantitățile de deșeuri alimentare. Pentru a asigura proporționalitatea și pentru a reduce sarcina administrativă, statele membre ar trebui să dispună de o serie de metode de măsurare a deșeurilor alimentare în scopul raportării anuale, inclusiv analizele existente privind generarea de deșeuri alimentare, noi studii specifice privind deșeurile alimentare, precum și date colectate pentru statisticile privind deșeurile sau obligațiile de raportare privind deșeurile și alte date socio-economice sau o combinație a acestor opțiuni. Ar trebui utilizate sursele de date stabilite, cum ar fi sistemul statistic european, pe cât posibil. 
            
            
               (14)Pentru a asigura o monitorizare uniformă a fluxurilor de materiale în cadrul lanțului de aprovizionare în contextul unei politici specifice de prevenire a generării deșeurilor alimentare, ar trebui să se asigure faptul că statele membre care decid să măsoare mai în detaliu deșeurile alimentare sau să extindă sfera de cuprindere a măsurătorilor la fluxurile de materiale conexe pot face acest lucru în mod uniform.
            
         
         
            
               (15)Pentru a permite verificarea datelor raportate și îmbunătățirea metodelor de măsurare și pentru a asigura comparabilitatea metodelor respective, statele membre ar trebui să furnizeze informații suplimentare legate de metodele de măsurare și de calitatea datelor colectate,
            
            
               ADOPTĂ PREZENTA DECIZIE: 
            
            
               Articolul 1
                  Domeniul de aplicare al măsurării deșeurilor alimentare 
            
            
               (1)Cantitățile de deșeuri alimentare se măsoară separat pentru următoarele etape ale lanțului de aprovizionare cu alimente: 
            
            
               (a)producția primară; 
            
            
               (b)prelucrarea și producția; 
            
            
               (c)vânzarea cu amănuntul și alte forme de distribuție a produselor alimentare; 
            
            
               (d)restaurante și servicii de alimentație; 
            
            
               (e)gospodării. 
            
            
               (2)Deșeurile alimentare se atribuie fiecărei etape a lanțului de aprovizionare cu alimente menționate la alineatul (1) în conformitate cu anexa I. 
            
            
               (3)Măsurarea trebuie să acopere deșeurile alimentare care sunt clasificate în conformitate cu codurile deșeurilor menționate în anexa II sau sub orice alt cod de deșeuri pentru deșeuri care includ deșeuri alimentare.
            
            
               (4)Măsurarea deșeurilor alimentare nu se referă la următoarele elemente:
            
            
               (a)materialele agricole prevăzute la articolul 2 alineatul (1) litera (f) din Directiva 2008/98/CE; 
            
            
               (b)subprodusele de origine animală prevăzute la articolul 2 alineatul (2) litera (b) din Directiva 2008/98/CE; 
            
            
               (c)reziduurile de deșeuri alimentare colectate în deșeurile de ambalaje clasificate la codul de deșeuri „15 01 – Ambalaje și deșeuri de ambalaje (inclusiv deșeuri municipale de ambalaje colectate separat)” din lista europeană a deșeurilor stabilită prin Decizia 2000/532/CE; 
            
            
               (d)reziduurile de deșeuri alimentare colectate în deșeurile clasificate la codul de deșeuri: „20 03 03 – Deșeuri stradale” din lista europeană a deșeurilor stabilită prin Decizia 2000/532/CE; 
            
            
               (e)materiale nealimentare care sunt amestecate cu deșeurile alimentare la colectare, în măsura în care este posibil.
            
            
               (5)Măsurarea deșeurilor alimentare nu acoperă următoarele elemente, fără a aduce atingere măsurării voluntare menționate la articolul 3:
            
            
               (a)deșeuri alimentare eliminate ca sau împreună cu apele uzate;
            
            
               (b)substanțele destinate utilizării ca materii prime furajere menționate la articolul 2 alineatul (2) litera (e) din Directiva 2008/98/CE. 
            
         
         
            
               Articolul 2
               Metodologia măsurării deșeurilor alimentare 
            
            
               (1)Statele membre măsoară în fiecare an cantitatea de deșeuri alimentare generate într-un an calendaristic întreg. 
            
            
               (2)Statele membre măsoară cantitatea de deșeuri alimentare pentru o anumită etapă a lanțului de aprovizionare cu alimente utilizând metodologia prevăzută în anexa III cel puțin o dată la patru ani.
            
            
               (3)Dacă nu se utilizează metodologia prevăzută în anexa III, statele membre măsoară cantitatea de deșeuri alimentare pentru o anumită etapă a lanțului de aprovizionare cu alimente utilizând metodologia prevăzută în anexa IV. 
            
            
               (4)Pentru prima perioadă de raportare, astfel cum se menționează la articolul 37 alineatul (3) al treilea paragraf din Directiva 2008/98/CE, statele membre măsoară cantitatea de deșeuri alimentare pentru toate etapele lanțului de aprovizionare cu alimente utilizând metodologia prevăzută în anexa III. Pentru perioada respectivă, statele membre pot utiliza datele deja colectate în conformitate cu măsurile existente pentru anul 2017 sau anii următori. 
            
            
               (5)Cantitatea de deșeuri alimentare se măsoară în tone metrice de masă proaspătă.
            
            
               Articolul 3
               Măsurări voluntare
            
            
               Statele membre pot măsura și furniza Comisiei date suplimentare privind nivelurile de deșeuri alimentare precum și date referitoare la prevenirea generării de deșeuri alimentare. Astfel de date pot să cuprindă următoarele:
            
            
               (a)cantitățile de deșeuri alimentare considerate ca fiind compuse din părți de alimente destinate consumului uman;
            
            
               (b)cantitățile de deșeuri alimentare eliminate ca sau împreună cu apele uzate;
            
            
               (c)cantitățile de produse alimentare care au fost redistribuite pentru consumul uman în conformitate cu articolul 9 alineatul (1) litera (h) din Directiva 2008/98/CE;
            
            
               (d)cantitățile de alimente care nu mai sunt destinate consumului uman introduse pe piață pentru a fi transformate în hrană pentru animale de către un operator cu activitate în domeniul hranei pentru animale definit la articolul 3 alineatul (6) din Regulamentul (CE) nr. 178/2002; 
            
            
               (e)fostele produse alimentare astfel cum sunt definite în partea A punctul 3 din anexa la Regulamentul (UE) nr. 68/2013 al Comisiei.
            
            
               Articolul 4
                  Cerințe minime de calitate
            
            
               1.Statele membre iau măsurile corespunzătoare pentru a asigura fiabilitatea și acuratețea măsurării deșeurilor alimentare. În special, statele membre se asigură că: 
            
            
               (a)măsurătorile efectuate în conformitate cu metodologia prevăzută în anexa III se bazează pe un eșantion reprezentativ al populației la care se aplică rezultatele și reflectă în mod adecvat variațiile datelor privind cantitățile de deșeuri alimentare care trebuie măsurate; 
            
            
               (b)măsurătorile efectuate în conformitate cu metodologia prevăzută în anexa IV se bazează pe cele mai bune informații disponibile. 
            
            
               2.Statele membre furnizează Comisiei informații privind metodele utilizate pentru măsurarea deșeurilor alimentare pentru fiecare dintre etapele lanțului de aprovizionare cu alimente și privind orice modificări semnificative ale metodelor utilizate în comparație cu metodele utilizate pentru o măsurătoare anterioară. 
            
            
               Articolul 5
                  Intrare în vigoare
            
            
               Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
            
         
         
            
               Adoptată la Bruxelles, 3.5.2019
            
            
               
                     Pentru Comisie
               
               
                     Preşedintele
                     Jean-Claude JUNCKER
               
               
            
         
         
            
                  
                     (1)
                  
                        Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive (JO L 312, 22.11.2008, p. 3). 
               
               
                  
                     (2)
                  
                        Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p.1-24).
               
               
                  
                     (3)
                  
                        Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE Rev. 2 și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice
                     (JO L 393, 30.12.2006, p. 1).
               
               
                  
                     (4)
                  
                        Regulamentul (CE) nr. 2150/2002 al Parlamentului European și al Consiliului din 25 noiembrie 2002 referitoare la statisticile privind deșeurile (JO L 332, 9.12.2002, p. 1).
               
               
                  
                     (5)
                  
                        Decizia 2000/532/CE a Comisiei din 3 mai 2000 de înlocuire a Deciziei 94/3/CE de stabilire a unei liste de deșeuri în temeiul articolului 1 litera (a) din Directiva 75/442/CEE a Consiliului privind deșeurile și a Deciziei 94/904/CE a Consiliului de stabilire a unei liste de deșeuri periculoase în temeiul articolului 1 alineatul (4) din Directiva 91/689/CEE a Consiliului privind deșeurile periculoase (JO L 226, 6.9.2000, p. 3).
               
               
                  
                     (6)
                  
                        Regulamentul (UE) nr. 68/2013 al Comisiei din 16 ianuarie 2013 privind Catalogul cu materii prime pentru furaje
                     (
                  JO L 29, 30.1.2013, p. 1
                  ).
               
            
      
    ---documentbreak--- 
      
         
         
            
               ANEXA I
            
            
               Atribuirea deșeurilor alimentare diferitelor etape ale lanțului de aprovizionare cu alimente
            
            
                     
                  
                  
                     
                  
                  
                     
                        Activitatea care generează deșeuri
                     
                  
               
                     
                        Etapele lanțului de aprovizionare cu alimente
                     
                  
                  
                     
                        Punctul relevant din statisticile privind deșeurile
                           1
                         care include o anumită etapă a lanțului de aprovizionare cu alimente
                     
                  
                  
                     
                        Codul relevant din NACE Rev. 2
                     
                  
                  
                     
                        Descriere 
                     
                  
               
                     
                        Producție primară
                     
                  
                  
                     
                        Parte din punctul 1
                     
                     
                  
                  
                     
                        Secțiunea A
                     
                  
                  
                     
                        Agricultură, silvicultură și pescuit 
                     
                  
               
                     
                  
                  
                     
                  
                  
                     
                  
                  
                     
                        Diviziunea 01
                     
                     
                  
                  
                     
                        Agricultură, vânătoare și servicii conexe 
                     
                  
               
                     
                  
                  
                     
                  
                  
                     
                  
                  
                     
                        Diviziunea 03
                     
                  
                  
                     
                        Pescuit și acvacultură
                     
                  
               
                     
                        Prelucrare și producție
                     
                  
                  
                     
                        Parte din punctul 3 
                     
                     
                  
                  
                     
                        Secțiunea C
                     
                  
                  
                     
                        Producție
                     
                  
               
                     
                  
                  
                     
                  
                  
                     
                  
                  
                     
                        Diviziunea 10
                     
                  
                  
                     
                        Fabricarea produselor alimentare
                     
                  
               
                     
                  
                  
                     
                  
                  
                     
                  
                  
                     
                        Diviziunea 11
                     
                  
                  
                     
                        Fabricarea băuturilor
                     
                  
               
                     
                        Vânzarea cu amănuntul și alte forme de distribuție a produselor alimentare
                     
                  
                  
                     
                        Parte din punctul 17
                     
                     
                  
                  
                     
                        Secțiunea G
                     
                  
                  
                     
                        Comerț cu ridicata și cu amănuntul; repararea autovehiculelor și a motocicletelor
                     
                  
               
                     
                  
                  
                     
                  
                  
                     
                  
                  
                     
                        Diviziunea 46
                     
                  
                  
                     
                        Comerț cu ridicata, cu excepția autovehiculelor și a motocicletelor
                     
                  
               
                     
                  
                  
                     
                  
                  
                     
                  
                  
                     
                        Diviziunea 47
                     
                  
                  
                     
                        Comerț cu amănuntul, cu excepția autovehiculelor și a motocicletelor
                     
                  
               
                     
                        Restaurante și servicii de alimentație
                     
                  
                  
                     
                        Parte din punctul 17
                     
                     
                  
                  
                     
                        Secțiunea I 
                     
                  
                  
                     
                        Servicii de cazare și alimentație
                     
                  
               
                     
                  
                  
                     
                  
                  
                     
                  
                  
                     
                        Diviziunea 55
                     
                  
                  
                     
                        Servicii de cazare
                     
                  
               
                     
                  
                  
                     
                  
                  
                     
                  
                  
                     
                        Diviziunea 56
                     
                  
                  
                     
                        Servicii de alimentație publică
                     
                  
               
                     
                  
                  
                     
                  
                  
                     
                        Secțiunile N, O, P, Q, R, S
                     
                  
                  
                     
                  
               
                     
                  
                  
                     
                  
                  
                     
                  
                  
                     
                        Diviziuni care acoperă activități în care sunt prestate servicii de alimentație (cum ar fi cantine, asistență medicală, educație, catering în mijloace de transport). 
                     
                  
                  
                     
                  
               
                     
                        Gospodării
                     
                  
                  
                     
                        Punctul 19
                     
                  
                  
                     
                        „Gospodării”, astfel cum se menționează în secțiunea 8 punctul 1.2 din anexa I la Regulamentul (CE) nr. 2150/2002 referitor la statisticile privind deșeurile
                     
                  
                  
                     
                        Deșeuri produse de gospodării
                     
                  
               
               ANEXA II
            
            
               Codurile deșeurilor incluse în lista europeană a deșeurilor
                  2
                pentru tipurile de deșeuri care includ în mod obișnuit deșeuri alimentare
            
            
               Producție primară
            
            
                     
                        02 01 02
                     
                  
                  
                     
                        Deșeuri de țesuturi animale
                     
                  
               
                     
                        02 01 03 
                     
                  
                  
                     
                        Deșeuri de țesuturi vegetale
                     
                  
               
               Prelucrare și producție
            
            
                     
                        02 02 
                     
                  
                  
                     
                        deșeuri rezultate din prepararea și prelucrarea cărnii, a peștelui și a altor alimente de origine animală
                     
                  
               
                     
                        02 03
                     
                  
                  
                     
                        deșeuri din prepararea și prelucrarea fructelor, legumelor, cerealelor, uleiurilor alimentare, a pudrei de cacao, a cafelei, ceaiului și tutunului; producția de conserve; producția de drojdii și extracte de drojdii, prepararea și fermentarea melaselor
                     
                  
               
                     
                        02 04
                     
                  
                  
                     
                        deșeuri rezultate din prelucrarea zahărului
                     
                  
               
                     
                        02 05
                     
                  
                  
                     
                        deșeuri provenite din industria produselor lactate
                     
                  
               
                     
                        02 06
                     
                  
                  
                     
                        deșeuri provenite din industria de panificație, patiserie și cofetărie
                     
                  
               
                     
                        02 07
                     
                  
                  
                     
                        deșeuri rezultate din producția de băuturi alcoolice și nealcoolice (cu excepția cafelei, a ceaiului și a pudrei de cacao)
                     
                  
               
               Vânzarea cu amănuntul și alte forme de distribuție a produselor alimentare 
            
            
                     
                        20 01 08 
                     
                  
                  
                     
                        deșeuri biodegradabile de la bucătării și cantine 
                     
                  
               
                     
                        20 01 25 
                     
                  
                  
                     
                        uleiuri și grăsimi comestibile
                     
                  
               
                     
                        20 03 01
                     
                  
                  
                     
                        deșeuri municipale amestecate
                     
                  
               
                     
                        20 03 02
                     
                  
                  
                     
                        deșeuri din piețe
                     
                  
               
                     
                        16 03 06 
                     
                  
                  
                     
                        deșeuri organice, altele decât cele specificate la 16 03 05
                     
                  
               
               Restaurante și servicii de alimentație
            
            
                     
                        20 01 08 
                     
                  
                  
                     
                        deșeuri biodegradabile de la bucătării și cantine 
                     
                  
               
                     
                        20 01 25 
                     
                  
                  
                     
                        uleiuri și grăsimi comestibile
                     
                  
               
                     
                        20 03 01
                     
                  
                  
                     
                        deșeuri municipale amestecate
                     
                  
               
               Gospodării
            
            
                     
                        20 01 08 
                     
                  
                  
                     
                        deșeuri biodegradabile de la bucătării și cantine 
                     
                  
               
                     
                        20 01 25 
                     
                  
                  
                     
                        uleiuri și grăsimi comestibile
                     
                  
               
                     
                        20 03 01
                     
                  
                  
                     
                        deșeuri municipale amestecate
                     
                  
               
            
               ANEXA III
            
            
               Metodologia măsurării minuțioase a deșeurilor alimentare 
            
            
               Cantitatea de deșeuri alimentare în cadrul unei etape a lanțului de aprovizionare cu alimente se stabilește prin măsurarea deșeurilor alimentare generate de un eșantion de operatori din sectorul alimentar sau de gospodării în conformitate cu oricare dintre metodele următoare sau printr-o combinație a metodelor respective sau prin orice altă metodă echivalentă în ceea ce privește relevanța, reprezentativitatea sau fiabilitatea.
            
         
         
            
                     
                        Etapa lanțului de aprovizionare cu alimente
                     
                  
                  
                     
                        Metode de măsurare
                     
                  
               
                     
                        Producție primară
                     
                  
                  
                     
                        ·Măsurare directă
                     
                  
                  
                     
                        ·Bilanț masic
                     
                  
                  
                     
                  
                  
                     
                        ·Chestionare și interviuri
                     
                     
                     
                        ·Coeficienți și statistici privind producția.
                     
                     
                     
                        ·Analiza compoziției deșeurilor
                     
                     
                  
               
                     
                        Prelucrare și producție
                     
                  
                  
                     
                  
                  
                     
                        ·
                     
                  
                  
                     
                  
                  
                     
                  
               
                     
                        Vânzarea cu amănuntul și alte forme de distribuție a produselor alimentare
                     
                  
                  
                     
                  
                  
                     
                        ·
                     
                  
                  
                     
                        ·Analiza compoziției deșeurilor
                     
                  
                  
                     
                        ·Numărare/scanare
                     
                  
                  
                     
                  
               
                     
                        Restaurante și servicii de alimentație
                     
                  
                  
                     
                  
                  
                     
                  
                  
                     
                        ·
                     
                  
                  
                     
                        ·
                     
                  
                  
                     
                        ·Agende
                     
                  
               
                     
                        Gospodării
                     
                  
                  
                     
                  
                  
                     
                        ·
                     
                  
                  
                     
                        ·
                     
                  
                  
                     
                  
                  
                     
                        ·
                     
                  
               
               Descrierea metodelor
            
            
               Metode bazate pe accesul direct la deșeurile de alimente/măsurători directe 
            
            
               Următoarele metode se utilizează de către o entitate care are acces direct (fizic) la deșeurile alimentare pentru a măsura deșeurile alimentare sau pentru a realiza o aproximare: 
            
            
               ·Măsurare directă (cântărire sau evaluare volumetrică)
            
            
               Utilizarea unui dispozitiv de măsurare pentru a determina masa eșantioanelor de deșeuri alimentare sau fracțiunile de deșeuri totale, direct sau determinate pe baza volumului. Include măsurarea deșeurilor alimentare colectate separat.
            
            
               ·Scanare/numărare 
            
            
               Evaluarea numărului de articole care alcătuiesc deșeurile alimentare și utilizarea rezultatului pentru a determina masa. 
            
            
               ·Analiza compoziției deșeurilor
            
            
               Separarea fizică a deșeurilor alimentare de alte fracțiuni pentru a determina masa fracțiilor sortate. 
            
            
               ·Agende 
            
            
               O persoană sau un grup de persoane păstrează în mod regulat un registru sau o evidență a informațiilor privind deșeurile alimentare. 
            
            
               Alte metode
            
            
               Următoarele metode trebuie utilizate în cazul în care nu există acces direct (fizic) la deșeurile alimentare sau atunci când măsurarea directă nu este fezabilă: 
            
            
               ·Bilanț masic 
            
            
               Calcularea cantității de deșeuri alimentare pe baza masei de intrare și de ieșire a alimentelor în/din sistemul măsurat, precum și prelucrarea și consumul de produse alimentare în cadrul sistemului.
            
            
               ·Coeficienți
            
            
               Utilizarea coeficienților sau a procentajelor privind deșeurile alimentare stabilite anterior, reprezentative pentru un subsector al industriei alimentare sau pentru un operator economic individual. Astfel de coeficienți sau procentaje se stabilesc prin eșantionare, date furnizate de operatorii din sectorul alimentar sau prin alte metode.
            
            
               ANEXA IV
            
            
               Metodologia de măsurare a deșeurilor alimentare în cazul în care nu se utilizează o măsurare minuțioasă în conformitate cu metodologia stabilită în anexa III 
            
         
         
            
               Dacă nu se utilizează o măsurare minuțioasă astfel cum se precizează la articolul 2, cantitățile de deșeuri alimentare generate într-o anumită etapă a lanțului de aprovizionare cu alimente se măsoară prin utilizarea oricăreia dintre următoarele metode sau a unei combinații a metodelor respective:
            
            
               (a)Calcularea cantității de deșeuri alimentare pe baza celor mai recente date disponibile privind ponderea deșeurilor alimentare într-o anumită etapă a lanțului de aprovizionare cu alimente (stabilită în conformitate cu anexa III) și a cantității totale de deșeuri generate în etapa respectivă. Cantitatea totală de deșeuri generate într-o anumită etapă a lanțului de aprovizionare cu alimente se stabilește pe baza datelor raportate în conformitate cu cerințele din Regulamentul (CE) nr. 2150/2002 al Parlamentului European și al Consiliului
                  3
                pentru fiecare dintre etapele lanțului de aprovizionare cu alimente menționate în anexa I. În cazurile în care astfel de date nu sunt disponibile pentru un anumit an, se utilizează datele pentru anul precedent.
            
            
               (b)Calcularea cantității de deșeuri alimentare pe baza datelor socio-economice relevante pentru etapele respective ale lanțului de aprovizionare cu alimente. Calcularea deșeurilor alimentare se bazează pe cele mai recente date privind cantitățile de deșeuri alimentare generate într-o etapă a lanțului de aprovizionare cu alimente și pe creșterea sau scăderea, în perioada din anul celei mai recente măsurători a datelor respective până în perioada de raportare, a nivelului unuia sau mai multora dintre următorii indicatori socioeconomici:
            
            
                     
                        Etapa lanțului de aprovizionare cu alimente
                     
                  
                  
                     
                        Indicator
                     
                  
               
                     
                        Producție primară
                     
                  
                  
                     
                        ·Producție de alimente în agricultură, pescuit și vânătoare
                     
                  
               
                     
                        Prelucrare și producție
                     
                  
                  
                     
                        ·Producția de alimente prelucrate – pe baza datelor PRODCOM
                           4
                        . 
                     
                  
               
                     
                        Vânzarea cu amănuntul și alte forme de distribuție a produselor alimentare
                     
                  
                  
                     
                        ·Cifra de afaceri a produselor alimentare
                     
                     
                        ·Populație 
                     
                  
               
                     
                        Restaurante și servicii de alimentație
                     
                  
                  
                     
                        ·Cifra de afaceri
                     
                     
                        ·Ocuparea forței de muncă (în echivalent normă întreagă) 
                     
                  
               
                     
                        Gospodării
                     
                  
                  
                     
                        ·Populație
                     
                     
                        ·Venitul disponibil al gospodăriilor populației
                           5
                        
                     
                  
               
               Statele membre pot utiliza alți indicatori, dacă sunt mai bine corelați cu generarea de deșeuri alimentare într-o anumită etapă a lanțului de aprovizionare cu alimente. 
            
         
         
            
                  
                     (1)
                  
                        Punctul 1 din secțiunea 8 din anexa I la Regulamentul (CE) nr. 2150/2002 al Parlamentului European și al Consiliului din 25 noiembrie 2002 referitor la statisticile privind deșeurile (JO L 332, 9.12.2002, p. 1).
               
               
                  
                     (2)
                  
                        Decizia 2000/532/CE a Comisiei din 3 mai 2000 de înlocuire a Deciziei 94/3/CE de stabilire a unei liste de deșeuri în temeiul articolului 1 litera (a) din Directiva 75/442/CEE a Consiliului privind deșeurile și a Deciziei 94/904/CE a Consiliului de stabilire a unei liste de deșeuri periculoase în temeiul articolului 1 alineatul (4) din Directiva 91/689/CEE a Consiliului privind deșeurile periculoase (JO L 226, 6.9.2000, p. 3).
               
               
                  
                     (3)
                  
                        Regulamentul (CE) nr. 2150/2002 al Parlamentului European și al Consiliului din 25 noiembrie 2002 referitor la statisticile privind deșeurile (JO L 332, 9.12.2002, p. 1).
               
               
                  
                     (4)
                  
                        Regulamentul (CE) nr. 912/2004 al Comisiei din 29 aprilie 2004 de punere în aplicare a Regulamentului (CE) nr. 3924/91 al Consiliului privind organizarea unei anchete comunitare asupra producției industriale (JO L 163, 30.4.2004, p. 71).
               
               
                  
                     (5)
                  
                        Raportat de Eurostat.